CELEX: 32007D0100
Language: mt
Date: 2007-02-14 00:00:00
Title: Deċiżjoni tal-Kummissjoni ta' l- 14 ta' Frar 2007 dwar kontribuzzjoni finanzjarja tal-Komunità għall-Belġju għall-programm tiegħu sabiex isaħħaħ infrastrutturi ta' spezzjoni fl-2007 għall-iċċekkjar tas-saħħa tal-pjanti fuq pjanti u prodotti tal-pjanti li ġejjin minn pajjiżi terzi (notifikat bid-dokument numru C(2007) 414)

24.8.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               221
            
         DEĊIŻJONI TAL-KUMMISSJONI
   ta' l-14 ta' Frar 2007
   dwar kontribuzzjoni finanzjarja tal-Komunità għall-Belġju għall-programm tiegħu sabiex isaħħaħ infrastrutturi ta' spezzjoni fl-2007 għall-iċċekkjar tas-saħħa tal-pjanti fuq pjanti u prodotti tal-pjanti li ġejjin minn pajjiżi terzi
   (notifikat bid-dokument numru C(2007) 414)
   (It-testijiet Olandiżi u Franċiżi biss huma awtentiċi)
   (2007/100/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva tal-Kunsill 2000/29/KE tat-8 ta' Mejju 2000 dwar il-miżuri protettivi kontra l-introduzzjoni ġewwa l-Komunità ta' organiżmi ta' ħsara għall-prodotti tal-pjanti u kontra t-tixrid tagħhom ġewwa l-Komunità (1), u b'mod partikolari l-Artikolu 13c(5) tagħha,
   Billi:
   
               (1)
            
            
               Id-Direttiva 2000/29/KE tistipola l-kontribuzzjoni finanzjarja Komunitarja li għandha tingħata lill-Istati Membri sabiex isaħħu l-infrastrutturi ta' spezzjoni għall-iċċekkjar tas-saħħa tal-pjanti u l-prodotti tal-pjanti li joriġinaw minn pajjiżi terzi.
            
         
               (2)
            
            
               Il-Belġju stabbilixxa programm biex fl-2007 isaħħaħ l-infrastrutturi ta' spezzjoni għall-iċċekkjar tas-saħħa tal-pjanti u l-prodotti tal-pjanti li joriġinaw minn pajjiżi terzi. Hu applika għall-allokazzjoni ta' kontribuzzjoni finanzjarja Komunitarja għall-2007 għall-programmi tiegħu skond ir-Regolament tal-Kummissjoni (KE) Nru 998/2002 tal-11 ta' Ġunju 2002 li jistabbilixxi regoli dettaljati għall-implimentazzjoni tad-dispożizzjonijiet relatati ma' l-allokazzjoni ta' kontribuzzjoni finanzjarja Komunitarja għall-Istati Membri sabiex isaħħu l-infrastrutturi ta' spezzjoni għall-iċċekkjar tas-saħħa tal-pjanti u l-prodotti tal-pjanti li ġejjin minn pajjiżi terzi (2).
            
         
               (3)
            
            
               L-informazzjoni teknika stipulata mill-Belġju ppermettiet lill-Kummissjoni li tanalizza l-qagħda b'mod preċiż u komprensiv. Il-Kummissjoni ħejjiet lista ta' karigi eliġibbli ta' spezzjoni li jsaħħu, li jagħtu dettalji ta' l-ammont propost ta' kontribuzzjoni finanzjarja Komunitarja għal kull kariga ta' spezzjoni. L-informazzjoni kienet ukoll eżaminata mill-Kumitat Permanenti dwar is-Saħħa tal-Pjanti.
            
         
               (4)
            
            
               Wara valutazzjoni tal-programm, il-Kummissjoni kkonkludiet li l-kundizzjonijiet u l-kriterji stipulati fid-Direttiva 2000/29/KE u r-Regolament (KE) Nru 998/2002 għall-għotja ta' kontribuzzjoni finanzjarja Komunitarja ġew issodisfatti.
            
         
               (5)
            
            
               Skond dan, huwa xieraq li tkun allokata kontribuzzjoni finanzjarja Komunitarja sabiex tkopri l-infiq tal-programm għall-2007 ippreżentat mill-Belġju.
            
         
               (6)
            
            
               Il-miżuri stipulati f'din id-Deċiżjoni huma konformi ma' l-opinjoni tal-Kumitat Permanenti dwar is-Saħħa tal-Pjanti,
            
         ADOTTAT DIN ID-DEĊIŻJONI:
   Artikolu 1
   L-allokazzjoni ta' kontribuzzjoni finanzjarja Komunitarja bil-għan li tkopri l-infiq li se jġarrab il-Belġju fl-2007 għall-programm tiegħu għat-tisħiħ tal-karigi ta' spezzjoni hija hawnhekk approvata.
   Artikolu 2
   L-ammont massimu ta' kontribuzzjoni finanzjarja Komunitarja kif stipulat fl-Artikolu 1 se jkun ta' EUR 48 842,63 u għandu jiġi stipulat fl-Anness.
   Artikolu 3
   Il-kontribuzzjoni finanzjarja tal-Komunità għall-programm kif stabbilita fl-Anness se titħallas biss meta:
   
               (a)
            
            
               tkun ingħatat evidenza tax-xiri u/jew titjib tat-tagħmir u/jew faċilitajiet elenkati fil-programm mill-Istat Membru kkonċernat lill-Kummissjoni b'dokumentazzjoni xierqa; kif ukoll
            
         
               (b)
            
            
               tkun tressqet talba għall-ħlas tal-kontribuzzjoni finanzjarja Komunitarja mill-Istati Membri kkonċernati lill-Kummissjoni, skond id-dispożizzjonijiet stipulati fl-Artikolu 3 tar-Regolament (KE) Nru 998/2002.
            
         Artikolu 4
   Din id-Deċiżjoni hija indirizzata lir-Renju tal-Belġju.
   
      Magħmula fi Brussell, 14 ta' Frar 2007.
      
         
            Għall-Kummissjoni
         
         Markos KYPRIANOU
         
            Membru tal-Kummissjoni
         
      
   
   
      (1)  ĠU L 169, 10.7.2000, p. 1. Id-Direttiva kif emendata l-aħħar bid-Direttiva tal-Kummissjoni 2006/35/KE (ĠU L 88, 25.3.2006, p. 9).
   
      (2)  ĠU L 152, 12.6.2002, p. 16. Ir-Regolament kien ippubblikat bħala Regolament (KE) Nru 997/2002 iżda n-numru kien korrett b'corrigendum (ĠU L 153, 13.6.2002, p. 18).
   
      ANNESS
      PROGRAMMI GĦAT-TISĦIĦ TAL-KARIGI TA' SPEZZJONI
      Programmi mal-kontribuzzjoni finanzjarja tal-Komunità allokata fl-2007 korrispondenti
      
                  (€)
               
            
                  Stat Membru
               
               
                  Ismijiet tal-karigi ta' spezzjoni
                  (l-unità amministrattiva, l-isem)
               
               
                  Infiq eleġibbli (€)
               
               
                  Kontribuzzjoni finanzjarja Komunitarja massima, Rata ta' 50 % (€)
               
            
                  Il-Belġju
               
               
                  Antwerpen
               
               
                  21 823,83 
               
               
                  10 911,92 
               
            
                  Gent
               
               
                  2 658,98 
               
               
                  1 329,49 
               
            
                  Liège (Bierset)
               
               
                  2 943,05 
               
               
                  1 471,52 
               
            
                  Oostende
               
               
                  21 821,40 
               
               
                  10 910,70 
               
            
                  Zaventem
               
               
                  25 399,21 
               
               
                  12 699,60 
               
            
                  Zeebrugge
               
               
                  23 038,81 
               
               
                  11 519,40 
               
            
                  Il-kontribuzzjoni finanzjarja Komunitarja totali (€)
               
               
                  48 842,63